P6_TA(2004)0108

Mélytengeri korallzátonyok védelme az Atlanti-óceánban *

Az Európai Parlament jogalkotási állásfoglalása a mélytengeri korallzátonyoknak az Atlanti-óceán egyes területein hálóval történő halászattal szembeni védelme tekintetében a 850/98/EK rendelet módosításáról szóló tanácsi rendeletre irányuló javaslatról (COM(2004)0058 — C5-0074/2004 — 2004/0020(CNS))

(Konzultációs eljárás)

Az Európai Parlament,

- tekintettel a Bizottságnak a Tanácshoz intézett javaslatára (COM(2004)0058) [1],

- tekintettel az EK-Szerződés 37. cikkére, amely alapján a Tanács konzultált a Parlamenttel (C5-0074/2004),

- tekintettel eljárási szabályzata 51. cikkére,

- tekintettel a Halászati Bizottság jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A6-0037/2004),

1. jóváhagyja a Bizottság módosított javaslatát;

2. felkéri a Bizottságot, hogy ennek megfelelően változtassa meg javaslatát az EK-Szerződés 250. cikkének (2) bekezdése alapján;

3. felkéri a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;

4. felkéri a Tanácsot, hogy ismételten konzultáljon a Parlamenttel, abban az esetben, ha lényegesen kívánja módosítani a Bizottság javaslatát;

5. utasítja elnökét, hogy továbbítsa álláspontját a Tanácsnak és a Bizottságnak.

A BIZOTTSÁG ÁLTAL JAVASOLT SZÖVEG | A PARLAMENT MÓDOSÍTÁSAI |

1. módosítás

(1a) PREAMBULUMBEKEZDÉS (új)

| (1a) A 2371/2002/EK rendelet 2. cikke is meghatározza, hogy a Közös Halászati Politika irányítását meghatározó felelősségteljes kormányzás elvei magukba foglalnak egy döntéshozatali folyamatot, mely az érdekeltek alaposan megfontolt tudományos javaslatain és széles körű bevonásán alapul a folyamat minden szakaszában. Ennek értelmében ki kell kérni a regionális tanácsadó bizottságok véleményét a halászat irányításáról azon területeken, amelyekre javasoltak a megőrzést és a kezelést célzó közösségi intézkedések. |

2. módosítás

(3a) PREAMBULUMBEKEZDÉS (új)

| (3a) E területek védelme a halászat kedvezőtlen hatásaival szemben teljes mértékben összhangban áll az 1995-ös ENSZ halállomány-megállapodás 5. és 6. cikkével, és elő is írja azt, különösen az elővigyázatossági elv alkalmazásának és a tengeri környezet biodiverzitásának védelmére vonatkozó megelőző intézkedéseket illetően. |

3. módosítás

(4) PREAMBULUMBEKEZDÉS

(4) A tudományos bizonyítékok szerint a fenéken húzott vonóháló által a korallokban okozott kár helyreállítása vagy lehetetlen, vagy nagyon nehéz és hosszadalmas. Ezért célszerű megtiltani a fenékvonóhálók és más hasonló halászfelszerelések használatát azon területeken, melyek még kedvező megőrzési állapotban vannak. | (4) A tudományos bizonyítékok szerint a fenéken húzott vonóháló által a korallokban okozott kár helyreállítása vagy lehetetlen, vagy nagyon nehéz és hosszadalmas. Ezért célszerű megtiltani azon halászati felszerelések használatát, melyek valós károkat okozhatnak a korallzátonyokban azon területeken, melyek még kedvező természetvédelmi helyzetben vannak. |

7. módosítás

1. CIKK30. cikk (4) bekezdés, bevezetés (850/98/EK rendelet)

(4) Be kell tiltani mindennemű fenékháló és hasonló, a tengerfenékkel érintkező vontatott hálók hajó általi használatát a következő földrajzi koordinátákkal érintkező vonallal határolt területeken: | (4) A korallzátonyokat és élőhelyeiket valószínűleg ténylegesen károsító halászati felszerelések, különösen a fenékhálók, a fenéken rögzített kopoltyúhálók és hasonló, a tengerfenékkel érintkező vontatott hálók használatát be kell tiltani a következő földrajzi koordinátákkal érintkező vonallal határolt területeken: |

4. módosítás

1. CIKK30. cikk (4a) bekezdés (új) (850/98/EK rendelet)

| (4a) A regionális tanácsadó bizottságok véleményét ki kell kérni a (4) bekezdés végrehajtásáról. |

5. módosítás

1. CIKK30. cikk (4b) bekezdés (új) (850/98/EK rendelet)

| (4b) A (4) bekezdésben meghatározott tilalmat, valamint a (4) bekezdés a) és b) pontjában található koordinátákat a hatályba lépés után két évvel felül kell vizsgálni a legújabb tudományos információk alapján. |

8. módosítás

1. CIKK30. cikk (4c) bekezdés (új) (850/98/EK rendelet)

| (4c) 2005. december 31-ig a Bizottság az Európai Parlament és a Tanács elé terjeszt egy, a más, hasonlóan érzékeny, az EU vizeihez tartozó mélytengeri területek fajmegőrzésének állapotát értékelő jelentést. Ezen jelentés alapján a Tanács határozatot hoz a (4) bekezdésben szereplő lista kiegészítéséről. |

[1] A Hivatalos Lapban még nem tették közzé.

[2] HL L 189., 1998.7.3., 17. o.

--------------------------------------------------